Aquesta publicació és un reconeixement a les dones que han dedicat una gran part de la seva vida a obrir camí, un camí que van emprendre tot induint a d'altres a fer el mateix, en molts casos de manera anònima i desinteressada, però que amb la seva aportació i esforç han treballat pel seu ideal esportiu a canvi de la satisfacció d'haver col·laborat en la promoció de l'esport.
El Cercador d'Expertes és una iniciativa de l' Institut Català de les Dones per visibilitzar el talent femení i les aportacions de les dones en tots els àmbits professionals i de coneixement, i, especialment, en aquells espais on tradicionalment no hi ha hagut presència femenina.
El Cercador ofereix informació als mitjans de comunicació, empreses i entitats que busquin dones expertes com a col·laboradores en la realització de treballs, taules de debat, entrevistes o seccions d'opinió, actes i esdeveniments, publicacions, etc, Inclou perfils de dones expertes en una gran varietat d'àmbits professionals, acadèmics, culturals, artístics, científics i tecnològics.
El Programa Dones i Esports elaborat conjuntament per la Secretaria General de l'Esport i de l'Activitat Física i l'Institut Català de les Dones promou i recolza l'expertesa de les dones en els diferents àmbits de l'esport i en aquells que hi estan estretament vinculats.
El Consell Català de l'Esport promociona aquesta eina promovent la conveniència de sol·licitar l'alta al Cercador d'Expertes entre totes aquelles dones vinculades a l'esport i l'activitat física que compleixin els criteris per ser considerada experta:
La persona usuària ha d'enviar el formulari d'Alta al Cercador d'Expertes des de Tràmits Gencat i per fer-ho caldrà disposar de qualsevol dels sistemes d'identificació vàlids: certificat digital, l' idCAT Mòbil i Cl.
L' Enciclopèdia de l'esport català és una obra basada en l'enciclopèdia del mateix nom publicada en cinc volums entre els anys 2012 i 2014, que recull la trajectòria històrica i actual de l'esport català.
Esta constituïda per més de 13.000 veus, una quarta part de les quals són il·lustrades, i suposa una recopilació exhaustiva d'esports, personatges, institucions i entitats esportives.
L'edició i actualització d'aquesta obra compta amb el suport del Consell Català de l'Esport de la Generalitat de Catalunya
Te l'objectiu de difondre la realitat del fenomen esportiu a Catalunya, així com les entitats i persones que han estat claus en la història de l'esport català i en el prestigi que el país s'ha guanyat en aquest àmbit.
Els continguts han estat redactats per especialistes en les diverses activitats esportives amb la participació directa d'esportistes i clubs.
Una tasca aquesta, la d'edició, que continua activa en aquesta obra digital, ja que les dades són renovades i actualitzades de manera permanent.
L'Enciclopèdia té una presència activa a les xarxes socials, a través de Facebook i Twitter.
El Consell Català de l'Esport anima a la ciutadania a interactuar-hi per ajudar a millorar-ne i actualitzar-ne el contingut, aprofitant les facilitats que ens posen a l'abast les noves eines de comunicació globals.
Amb l'impuls de la digitalització de l'Enciclopèdia de l'esport català, la Generalitat de Catalunya referma, la voluntat de reconèixer el pes de l'esport a Catalunya i la incidència que, més enllà dels resultats i títols assolits, té en l'àmbit social, econòmic i cultural del país